open-index/open-wikipedia-markdown huggingface dataset:
লায়লা হাসান

**লায়লা হাসান** (জন্মঃ ১৯৪৬) একজন বাংলাদেশি কোরিওগ্রাফার, নৃত্যশিল্পী এবং অভিনেত্রী। বাংলাদেশ সরকার শিল্পক্ষেত্রে তার অবদানের কথা চিন্তা করে তাকে একুশে পদকে ভূষিত হন।

## শৈশব ও শিক্ষা
হাসান ১৯৪৬ সালে ঢাকা বিক্রমপুরে  (মুন্সিগঞ্জে)জন্মগ্রহণ করেন। তিনি ঢাকা বিশ্ববিদ্যালয় থেকে ১৯৭০ সালে দর্শনে এমএ করেন।

## কর্মজীবন
হাসান প্রখ্যাত নৃত্যশিল্পী মণিবর্ধন মহাশয়, অজিত সান্যাল, বাবু রাম সিংহ, জিএ মান্নান এবং বাফার শমর ভট্টাচার্য্য প্রমুখের কাছে শিক্ষাগ্রহণ করেন। তিনি ১৯৮০-৮৫ কালপর্বে বাংলাদেশ টেলিভিশনে সম্প্রচারিত টেলিভিশন অনুষ্ঠান "রুমঝুম" এর উপস্থাপিকা ছিলেন। ঐ অনুষ্ঠান থেকেই বর্তমানের জনপ্রিয় তারকা ঈশিতা, তারিন, শ্রাবন্তী, রিয়া এবং রিচি উঠে আসে।

হাসান থিয়েটার, টেলিভিশন নাটক, চলচ্চিত্রে অভিনয় করেছেন। *কঙ্কাবতীর ঘাটে*, *রক্তকরবী*, *ছুটি*, *মায়ার খেলা*, *রাজা রাণী*, *তাসের দেশ*, *স্বর্গ হতে বিদায়*, *শ্যামল মাটির ধরাতলে*, *নীল দর্পন*, *দত্ত*, *কেরানির জীবন*, *টেমিং অব দ্য শ্রু* এবং *নকশী কাথার মাঠ* ইত্যাদি বিষয়ে তিনি অনুষ্ঠান করেছেন। তার টিভি নাটকগুলো হল *মন পবনের নাও*, *কাজল রেখা*, *ভেলুয়া সুন্দরী*, *মহুয়া*, *রাণী ভবানীর পথ*, *রত্নদ্বীপ*, *পাশাপাশি* এবং *আশ্চর্য এক রাতের গল্প*। তার অভিনীত চলচ্চিত্রগুলো হল *ঘরে বাইরে*, *[[এইতো প্রেম]]*, ''ডনগিরি'' ইত্যাদি।

তিনি নৃত্যসংঘ "নটরাজ" প্রতিষ্ঠা করেন ১৯৯০ সালে। ১৯৯৬ সালে নটরাজ থিয়েটার এবং নাঈম হাসান সুয়জার সাথে মঞ্চনাটক করতে শুরু করে। লায়লা হাসান নটরাজের সভাপতি এবং সুজা সাধারণ সম্পাদক হিসেবে কাজ করেন। লায়লা বাংলা একাডেমি এবং ওয়েস্ট বেঙ্গল ডান্স ফেডারেশনের আজীবন সদস্য। তিনি এশিয়াটিক সোসাইটির সদস্য এবং বাংলাদেশ নৃত্য শিল্পী সংঘের সভাপতি।

তিনি নৃত্যবিষয়ক *হৃদয়ে বাজে নূপুর* (১৯৯৬) এবং চারুকলা বিষয়ে *মোহনরূপে* গ্রন্থ রচনা করেন।

## ব্যক্তিজীবন
লায়লা হাসান হাসান ইমামের সাথে বিবাহ বন্ধনে আবদ্ধ হন। হাসানের মোট ছয় ভাইবোন রয়েছে। অভিনেত্রী ডেইজি আহমেদ তার এক বোন।

## পুরস্কার
* বাচসাস পুরস্কার (২০০১)
* কাজী মাহবুব উল্লাহ বেগম জেবুন্নেচ্ছা ট্রাস্ট পুরস্কার (২০০১)
* একুশে পদক (২০১০)

## আরো দেখুন

* একুশে পদক
* একুশে পদক পুরস্কার (২০১০–১৯)

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী নৃত্যশিল্পী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী মঞ্চ অভিনেত্রী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশী নৃত্যশিল্পী
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশী নৃত্য পরিচালক
বিষয়শ্রেণী:বাংলাদেশী নারী নৃত্য পরিচালক
ফারাহ গজনবী

**ফারাহ গজনবী** একজন বাংলাদেশী লেখিকা, উন্নয়ন কর্মী, সাংবাদক এবং অনুবাদ কর্মী।

## শিক্ষা জীবন
তিনি লন্ডন স্কুল অব ইকোনমিকস থেকে পড়াশোনা করেন। গজনবী গ্রামীণ ব্যংক, জাতিসংঘ উন্নয়ন কর্মসূচী, খৃস্টান এইড, এবং অন্যন্য বেসরকারী প্রতিষ্ঠানে কাজ করেন। তিনি বাংলাদেশের দি স্টার নামক পত্রিকার নিয়মিত অবদানকারী।

## উল্লেখযোগ্য কাজ
তার গল্প সংকলন ও সাহিত্য ম্যাগাজিন মার্কিন যুক্তরাষ্ট্র, যুক্তরাজ্য, সিঙ্গাপুর ও বাংলাদেশে প্রকাশিত একটি সংখ্যা আছে। তিনি ভারতে প্রকাশিত দি লাইন অ্যনথোলজির সম্পাদক ছিলেন. তার গল্প একটা সংকলন ফ্র্যগমেন্ট অব রিভারসং ২০১৩ সালে প্রকাশিত হয়। ফারাহ গজনবী তার গল্প গুলো ইংরেজি ভাষায় লিখেন।

## অর্জন
তার গল্প "জাজমেন্ট ডে" (বিচারের দিন) অত্যন্ত প্রশংসা করা হয় ২০১০ সালের কমনওয়েলথ ছোট গল্প প্রতিযোগিতায়। তার আরেকটি গল্প "গেটিং দেয়ার" অক্সফোর্ড জেন্ডার সমতা উৎসবের ছোটগল্প প্রতিযোগিতায় ২য় স্থান অর্জন করে।

## তথ্যসূত্র

বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:হলি ক্রস কলেজ, ঢাকার প্রাক্তন শিক্ষার্থী
বিষয়শ্রেণী:বাংলাদেশী নারী সাংবাদিক
বিষয়শ্রেণী:বাংলাদেশী অনুবাদক
সৈয়দা রাজিয়া ফয়েজ

**সৈয়দা রাজিয়া ফয়েজ** বাংলাদেশি রাজনীতিবিদ ছিলেন। তিনি পাকিস্তানের শাসনামলে খুলনা জেলা কমিটির সভাপতি এবং পরবর্তীতে বাংলাদেশের প্রথম নির্বাচিত নারী সংসদ সদস্য হন তিনি। বাংলাদেশ জাতীয়তাবাদী দলের উপসভাপতি ছিলেন তিনি।

## জীবনী
সৈয়দা রাজিয়া ফয়েজ ১৯৩৬ সালের ১৮ই এপ্রিল জন্মগ্রহণ করেন। তার পিতা সৈয়দ বদরুদ্দোজা কলকাতা সিটি কর্পোরেশন (অধুনা কলকাতা পৌরসংস্থা )-র মেয়র ছিলেন। ১৯৬১ সালে তিনি খুলনা জেলা কমিটির সভাপতি নির্বাচিত হন। বাংলাদেশের স্বাধীনতা যুদ্ধকালীন তিনি জাতিসংঘে পাকিস্তানের প্রতিনিধি ছিলেন। ফলে স্বাধীনতা পর বাংলাদেশে তাকে গৃহবন্দী করা হয়। আবদুস সবুর খানের নির্বাচন অঞ্চল থেকে নির্বাচনে দাঁড়ান এবং জয়লাভ করেন। তিনিই বাংলাদেশের প্রথম নির্বাচিত নারী সংসদ সদস্য। ১৯৮৯ সালে তিনি নারী ও সমাজকল্যাণ মন্ত্রণালয়ের মন্ত্রী ছিলেন। শেষ পর্যন্ত বাংলাদেশ জাতীয়তাবাদী দলের উপসভাপতি ছিলেন তিনি।

## ব্যক্তিজীবন ও মৃত্যু
পেট্রোবাংলার সাবেক চেয়ারম্যান আবুল ফয়েজের সাথে তার বিয়ে হয়। এ দম্পতির ফৌজিয়া আলম নামের এক কন্যা এবং ওমর এরশাদ ফয়েজ ও আমান আশরাফ ফয়েজ নামের দুই পুত্র ছিল। তাজরিয়ান, মার্জিয়ান, ফারশেদ, ফয়জানা এবং আইজা নামে তাদের মোট ৫ জন নাতি-নাতনি ছিল।

২০১৩ সালের ১৫ই নভেম্বর তিনি মৃত্যুবরণ করেন।

## আরো দেখুন

* বাংলাদেশ জাতীয়তাবাদী দল

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:খুলনা জেলার রাজনীতিবিদ
বিষয়শ্রেণী:আবদুস সাত্তারের মন্ত্রিসভার সদস্য
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:বাংলাদেশের নারী মন্ত্রী
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:ভারতীয় বংশোদ্ভূত বাংলাদেশী ব্যক্তি
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:পশ্চিমবঙ্গের রাজনীতিবিদ
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি মুসলিম
বিষয়শ্রেণী:মুর্শিদাবাদ জেলার ব্যক্তি
মাবিয়া আক্তার

**মাবিয়া আক্তার সীমান্ত** একজন বাংলাদেশি ভারোত্তলক। ২০১৬ দক্ষিণ এশীয় গেমস এ মহিলা ৬৩ কেজি শ্রেণীতে তিনি স্বর্ণপদক জয় করেন। কমনওয়েলথ ভারোত্তলন চ্যাম্পিয়নশিপে মহিলা ৬৩ কেজি শ্রেণীতে তিনি একটি স্বর্ণ জেতেন তরুণ বিভাগে এবং দুইটি রুপা জয় করেন জ্যেষ্ঠ ও কনিষ্ঠ বিভাগে। স্বর্ণ পদক জিততে তিনি মোট ১৭৬ কেজি ভার উত্তোলন করেন।

## প্রাথমিক জীবন
মাবিয়া আক্তার ১৯৯৯ সালের ৭ অক্টোবর মাদারীপুর জেলার কুলপদ্দী এলাকায় জন্ম গ্রহণ করেন। তার পিতা নাম হারুন-অর-রশিদ, যিনি পেশায় একজন মুদি দোকানি।

## কর্ম জীবন
তিনি ভারোত্তলনে আগ্রহী হন তার মামা জাতীয় বক্সিং দলের কোচ কাজী শাহাদত হোসেনের হাত ধরে ২০১০ সালে। ২০১২ সালের দক্ষিণ এশীয় ভারোত্তলণ প্রতিযোগিতায় তিনি একটি ব্রোঞ্জ পদক জয় করেন। তিনি ২০১৩ সালের কমনওয়েলথ ভারোত্তলন প্রতিযোগিতায় রৌপ্য পদক জয় করেন।

তিনি ২০১৬ এশীয় ভারোত্তোলন প্রতিযোগিতায় অংশ নিতে উজবেকিস্তানে যান এবং ২০১৬ গ্রীষ্মকালীন অলিম্পিকে অংশগ্রহণের সুযোগ পান।

## ব্যক্তিগত জীবন
মাবিয়া আক্তার দরিদ্র পরিবারের সন্তান। দারিদ্রতার কারণে তিন ভাইবোনের সংসারে একসময় তার পড়াশোনা বন্ধ হয়ে যায়। বর্তমানে তিনি বাংলাদেশ উন্মুক্ত বিশ্ববিদ্যালয়ে পড়াশুনা করছেন।
## সম্মাননা
* অনন্যা শীর্ষ দশ পুরস্কার

## তথ্যসূত্র

## বহিঃসংযোগ
* ১৬ ফেব্রুয়ারি ২০১৬ সালে প্রথম আলোতে প্রকাশিত ইন্টারভিউ

বিষয়শ্রেণী:জীবিত ব্যক্তি
বিষয়শ্রেণী:১৯৯৯-এ জন্ম
বিষয়শ্রেণী:বাংলাদেশী নারী ভারোত্তলক
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:মাদারীপুর জেলার ব্যক্তি
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
সৈয়দা খাতুন

**সৈয়দা আমিনা খাতুন** (জন্ম: ১০ জানুয়ারি ১৯৬৯) হচ্ছেন ব্রিটিশ লেবার পার্টি এর রাজনীতিবিদ, *স্যান্ডওয়েল মেট্রোপলিটন ব্ররগ কাউন্সিল* এর টিপটন গ্রিন এর কাউন্সিলর এবং মন্ত্রিসভার শিক্ষা উপদেষ্টা। ১৯৯৯ সাকে প্রথম বাংলাদেশি মহিলা হিসাবে *মিডল্যান্ডস* অঞ্চলে নির্বাচিত হন।

## প্রাথমিক জীবন
খাতুন সিলেটে জন্মগ্রহণ করেন এবং ১৯৭৫ সালের অক্টোবরে পিতা-মাতার সাথে ইংল্যান্ড এ স্থানান্তরিত হন। 

## পেশাজীবন
১৯৮৬ সালে, খাতুন প্রথম চাকরি শুরু করেন গবেষক হিসাবে শিক্ষা বিভাগে এবং পরবর্তিতে ভাষা সহায়ক শিক্ষক হন।

১৯৮০ দশকের মাঝামাঝি থেকে, খাতুন বিভিন্ন সেচ্ছাসেবক সংস্থা পরিচালনা করেন। সে মিডল্যান্ডে সাহায্য, পরিচালনা এবং এমনকি মহিলা সংগঠন চালু করে যেমন বাংলাদেশি ওম্যান এ্যাসোসিয়েশন, লকাল ইয়াং ওম্যান। সে অসংখ্য তরুণ সংগঠন তৈরিতে অবদান রাখে। এছাড়াও সে পরিবেশ উন্নয়নের একজন প্রচারক।

১৯৯৫ সাল থেকে খাতুন তরুণ কর্মি হিসাবে এবং তার সাথে প্রকল্প পরিচালক হিসাবে আঞ্চলিক দল “আশা প্রজেক্ট” এ কাজ করে।সে রোওলি রেজিস এবং টিপটন প্রাইমারী কেয়ার ট্রাস্টের একজন অ-নির্বাহি পরিচালক। সে  স্যান্ডওয়েল মেট্রোপলিটন কাইন্সিলের মন্ত্রিসভার শিক্ষা উপদেষ্টা তারই সাথে ইউরোপ পরিষদের বিকল্প সদস্য। এছাড়াও সে টিপটন শহরের চেয়ারম্যান।

১৯৯৯ সালের মে তে স্যান্ডওয়েল মেট্রোপলিটন ব্ররগ কাউন্সিল নির্বাচনে প্রথম বাংলাদেশি মহিলা হিসাবে টিপটন গ্রীনের কাউন্সিলর নির্বাচিত হন এবং প্রথম মুসলিম মহিলা যে স্যান্ডওয়েল মেট্রোপলিটন ব্ররগ কাউন্সিলে একটি আসন লাভ করে।

## পুরস্কার এবং স্বীকৃতি
২০০৪ সালে খাতুনকে স্যান্ডওয়েল উন্নয়নে তার সেবার জন্য তাকে অর্ডার অব দ্য ব্রিটিশ এম্পায়ার এর সদস্য হিসাবে নিয়োগ দেয়া হয়। 
 ২০০৮ সালের ফেব্রুয়ারিতে সে সমাজ সেবার জন্য একটি পুরস্কার গ্রহণ করেন বার্মিংহাম বাংলাদেশী লীগের পক্ষ থেকে। 

## ব্যক্তিগত জীবন
খাতুন একজন মুসলিম। ১৫ বছর বয়সে তার এক আয়োজিত বিবাহ হয় এবং তার দুটি ছেলে এবং দুটি মেয়ে আছে যারা ১৯৮৫ এবং ১৯৯৫ এর মধ্যে জন্মগ্রহণ করে।

## তথ্যসূত্র

## বহিঃসংযোগ
* *[[ব্রিটিশ হু'স হু]]তে *সৈয়দা খাতুন  
* councillor.info তে সৈয়দা খাতুন 
* স্যান্ডওয়েল কাউন্সিলে সৈয়দা খাতুন  

বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:বাংলাদেশী মুসলিম
বিষয়শ্রেণী:ব্রিটিশ মুসলিম
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:ব্রিটিশ বাংলাদেশী
বিষয়শ্রেণী:বাংলাদেশী সমাজকর্মী
বিষয়শ্রেণী:শ্রমিক দল (যুক্তরাজ্য) এর কাউন্সিলর
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:ইংল্যান্ডের নারী কাউন্সিলর
বিষয়শ্রেণী:অর্ডার অফ দ্য ব্রিটিশ এম্পায়ারের বাংলাদেশী সদস্য
মন্নুজান সুফিয়ান

**বেগম মন্নুজান সুফিয়ান** বাংলাদেশ আওয়ামী লীগের একজন রাজনৈতিক নেত্রী, বর্তমান ১২ তম জাতীয় সংসদের একজন সংসদ সদস্য। তিনি পূর্বে শ্রম ও কর্মসংস্থান মন্ত্রণালয়ের প্রতিমন্ত্রী ছিলেন।

## প্রাথমিক জীবন
মন্নুজান সুফিয়ান ১ জানুয়ারি ১৯৫৩ সালে খুলনা জেলার দিঘোলিয়ায় জন্মগ্রহণ করেন। ১৯৬৯ সালে খুলনা সরকারি মহিলা কলেজ থেকে স্নাতক শেষ করেন। তার স্বামী আবু সুফিয়ান বীর প্রতীক খেতাব প্রাপ্ত মুক্তিযোদ্ধা, রাজনীতিবিদ ও শ্রমিক নেতা ছিলেন। পিতা মোসলেম মিয়া ও মাতা জোহরা বেগম।

## রাজনৈতিক ও কর্মজীবন
মন্নুজান সুফিয়ান ১৯৬৮ সালে খুলনা সরকারি মহিলা কলেজ শাখা ছাত্রলীগের সভাপতির দায়িত্ব পালন করেন। কেন্দ্রীয় শ্রমিক লীগের সহসভাপতি এবং ৪২ টি ট্রেড ইউনিয়নের সভাপতি ও সাধারণ সম্পাদক ছিলেন। ১৯৮৩ হতে ১৯৯৬ পর্যন্ত কেন্দ্রীয় আওয়ামী লীগের শ্রম সম্পাদক হিসেবে তিনি দায়িত্ব পালন করেন। তিনি বাংলাদেশ আওয়ামী লীগের কেন্দ্রীয় নির্বাহী কমিটির সদস্য। তিনি ২০০৮, ২০১৪ ও ২০১৮ সালের নির্বাচনে খুলনা-৩ আসন থেকে নির্বাচিত সংসদ সদস্য। এর আগে সপ্তম জাতীয় সংসদে বেগম মন্নুজান সুফিয়ান সংরক্ষিত মহিলা সাংসদ নির্বাচিত হন। সে সময় তিনি পাট ও বস্ত্র মন্ত্রণালয় সংক্রান্ত স্থায়ী কমিটির সদস্য ছিলেন। তিনি ১৯৭৯ সালের দ্বিতীয় সংসদ নির্বাচন, ১৯৮৬ সালের তৃতীয় সংসদ নির্বাচন ও ১৯৯১ সালের পঞ্চম সংসদ নির্বাচনে তিনি আওয়ামী লীগের প্রার্থী হিসেবে নির্বাচন করে সব কটি নির্বাচনেই দ্বিতীয় অবস্থানে ছিলেন।

২০০৯-২০১৪ মেয়াদে তিনি শ্রম ও কর্মসংস্থান মন্ত্রণালয়ের প্রতিমন্ত্রীর দায়িত্ব পালন করেন। ২০১৪-২০১৮ মেয়াদে তিনি শ্রম ও কর্মসংস্থান মন্ত্রণালয় সম্পর্কিত স্থায়ী কমিটির সভাপতির দায়িত্ব পালন করেন। একদশ সংসদেও তিনি শেখ হাসিনার চতুর্থ মন্ত্রিসভার  শ্রম ও কর্মসংস্থান মন্ত্রণালয়ের প্রতিমন্ত্রীর দায়িত্ব পালন করছেন।

## তথ্যসূত্র

## বহিঃসংযোগ

* প্রতিমন্ত্রী বেগম মন্নুজান সুফিয়ান –বাংলাদেশ জাতীয় তথ্য বাতায়ন

বিষয়শ্রেণী:জন্মের সাল অজানা
বিষয়শ্রেণী:জীবিত ব্যক্তি
বিষয়শ্রেণী:জাতীয় সংসদের মহিলা সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:শেখ হাসিনার চতুর্থ মন্ত্রিসভার সদস্য
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:১৯৫৩-এ জন্ম
বিষয়শ্রেণী:নবম জাতীয় সংসদ সদস্য
বিষয়শ্রেণী:বাংলাদেশের নারী মন্ত্রী
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:খুলনার রাজনীতিবিদ
বিষয়শ্রেণী:দিঘলিয়া উপজেলার ব্যক্তি
রোলা (মডেল)

**রোলা** (; জন্ম: ৩০ মার্চ ১৯৯০) একজন জাপানি ফ্যাশন মডেল তারকা ও টিভি ব্যক্তিত্ব। তিনি বাংলাদেশী, জাপানি ও রুশ বংশোদ্ভূত। বাবা বাংলাদেশী ও জাপানি মাতা রুশ বংশোদ্ভূত। বাণিজ্যিকধর্মী মডেলিং জগতে জাপানি ফ্যাশন ম্যাগাজিন ভিভিতে নিয়মিত অংশগ্রহণ করছেন তিনি। ২০১১ সাল থেকে জাপানি টেলিভিশনে তারেতো (টিভি ব্যক্তিত্ব) হিসেবে ব্যাপকভাবে জনপ্রিয়তা পেয়েছেন। ব্যবস্থাপকীয় সংস্থা লাইবেরার প্রতিনিধিত্ব করছেন। তিনি ২০১৬ সালে মুক্তিপ্রাপ্ত *[[রেসিডেন্ট ইভিল: দ্য ফাইনাল চ্যাপ্টার]]* চলচ্চিত্রে অভিনয় করেছেন।

## ব্যক্তিগত জীবন
রোলা জাপানের টোকিওতে জন্মগ্রহণ করেন। টোকিওতে জন্ম হলেও ৯ বছর বয়স পর্যন্ত বাংলাদেশে অবস্থান করেন। এ সময়ে আমেরিকান ইন্টারন্যাশনাল স্কুলের ছাত্রী ছিলেন তিনি। তার বাবা বাংলাদেশী ও মা জাপানি-রুশ বংশোদ্ভূত। বাবা-মায়ের মধ্যে বিবাহ-বিচ্ছেদ ঘটার পর চৈনিক বিমাতার কাছে বড় হন।

## পেশা জীবন
### মডেলিং
টোকিওর শিবুয়া এলাকায় হাঁটাকালে এক স্কাউটের অনুপ্রেরণায় রোলা’র মডেলিং জীবনের সূত্রপাত ঘটে। এ সময় তিনি হাইস্কুলে অধ্যয়ন করতেন। জাপানের পপটিন সাময়িকীতে বেশ কয়েকবার অংশগ্রহণের পর ২০০৮ সালে রোলা ফ্যাশন ম্যাগাজিন ভিভিতে অংশগ্রহণ করতে শুরু করেন। এরপর থেকেই টোকিও গার্লস কালেকশন, শিবুয়া গার্লস কালেকশন ও গার্লস অ্যাওয়ার্ডের রানওয়ে মডেলিংয়ে বেশ কয়েকবার অংশ নেন। ভিভি ম্যাগাজিনের আগস্ট, ২০১২ সংস্করণের প্রচ্ছদে প্রথমবারের মতো রোলা’র উপস্থিতি ঘটে। একইমাসে তার প্রথম ফ্যাশনবিষয়ক গ্রন্থ দ্য রোলা প্রকাশিত হয়। জুন, ২০১৪ সালে রোলা’জ ক্লোজেট শীর্ষক অতিরিক্ত ফ্যাশন গ্রন্থ প্রকাশ হয়। এতে ফটোগ্রাফ শেয়ারিং সার্ভিস ইনস্টাগ্রামের মাধ্যমে রোলার ফটোগ্রাফ ছিল।

আগস্ট, ২০১৪ সালে ফ্যাশন ব্র্যান্ড বিমসের জন্য মডেলিং শুরু করেন। ঐ ব্র্যান্ডের ২০১৪ শরৎ/শীতকালীন ক্যাটালগের জন্য প্রথম আত্মপ্রকাশ ঘটান। পরবর্তী রানওয়ে শো হিসেবে ২০০৮ সালে কোবে কালেকশন ও ২০০৮ শরৎ/শীতকালীন টোকিও গার্লস কালেকশনে অংশ নেন।

### টুইটার
২৯ ফেব্রুয়ারি, ২০১২ তারিখে সামাজিক গণমাধ্যম সাইট টুইটারে যোগ দেন তিনি। তিনদিন পরই ১৯০,০০০ অনুসারী লাভ করেন। দুই সপ্তাহ পর এ সংখ্যা ৪৩০,০০০ অতিক্রম করে। এরফলে জাপানি মডেল তারকা তসুবাসা মাসুওয়াকা ও কিয়ারি পামু পামু’র পর তার স্থান হয়। ১৩ এপ্রিল, ২০১২ তারিখে ৬৭০,০০০-এর বেশি ও অক্টোবর, ২০১২ সালে ১,০০০,০০০ হয়। জুন, ২০১৪ সালে চতুর্থ জাপানি তারকা হিসেবে দুই মিলিয়ন অনুসারী লাভ করেন। ফেব্রুয়ারি, ২০১৬ সাল পর্যন্ত জাপানি তারকা হিসেবে ৩.৪৩ মিলিয়ন অনুসারী নিয়ে তৃতীয় সর্বোচ্চ ও জাপানি নারী তারকার মধ্যে দ্বিতীয় স্থানে অবস্থান করছিলেন।

## তথ্যসূত্র

## বহিঃসংযোগ
* Official blog 
* Profile, Libera-japan.com 
* 

বিষয়শ্রেণী:জাপানি মহিলা ফ্যাশন মডেল
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি টেলিভিশন ব্যক্তিত্ব
বিষয়শ্রেণী:বাংলাদেশী বংশোদ্ভূত জাপানি ব্যক্তি
বিষয়শ্রেণী:রুশ বংশোদ্ভূত জাপানি ব্যক্তি
বিষয়শ্রেণী:টোকিওর ব্যক্তি
বিষয়শ্রেণী:ইউনিভার্সাল জাপান মিউজিকের শিল্পী
বিষয়শ্রেণী:জাপানি নারী মডেল
বিষয়শ্রেণী:জাপানি নারী টেলিভিশন ব্যক্তিত্ব
বিষয়শ্রেণী:জাপানি মুসলিম
আমীরা হক

**আমীরা হক** একজন বাংলাদেশী টেকনোক্র্যাট। তিনি জাতিসংঘে সাধারণ সম্পাদকের অধীনে কাজ করেন। তিনি বাংলাদেশীদের মধ্যে সর্বোচ্চ পদমর্যাদার অধিকারী ব্যক্তি। তিনি ২০১২ সালের এপ্রিল মাস থেকে ২০১৪ সালের জুলাই মাস পর্যন্ত উক্ত পদে কাজ করেছিলেন। জাতিসঙ্ঘের জেনারেল বান কি মুন বিশ্ব শান্তি কার্যক্রমে নিজে তাকে নিয়োগ দেন তার অন্যতম সহযোগী হিসেবে।  আমীরা হক বান কি মুনের বিশেষ প্রতিনিধি হিসেবে তিমুর-লেস্তে কাজ করেছিলেন। তিনি ১৯৭৬ সালে জাতিসংঘে কাজ শুরু করেন। কর্মজীবনে তিনি UNMIT এর প্রধানের দায়িত্বও পালন করেছেন। ২০১৫ সালে তাকে Centre for Humanitarian Dialogue এর বোর্ড সদস্য হিসেবে নিয়োগ দেওয়া হয়।  এটি একটি বেসরকারী কুটনৈতিক সঙ্গঠন যা বিশ্বব্যাপী কাজ করে। এই সংগঠনের প্রধান লক্ষ্য হলো সামরিক সহিংসতা রোধে আলাপ-আলোচনা এবং মেডিটেশনের মাধ্যমে সহায়তা করা।

## জাতিসংঘে বিভিন্ন পদে দায়িত্বপালন
১) পূর্ব তিমুরে সাধারণ সম্পাদকের বিশেষ প্রতিনিধি এবং তিমুরে UNMIT এর প্রধান হিসেবে

২) সাধারণ সম্পাদকের এবং UNRCHC এর ডেপুটি বিশেষ প্রতিনিধি হিসেবে

৩) সাধারণ সম্পাদকের এবং UNRCHA এর ডেপুটি বিশেষ প্রতিনিধি হিসেবে

৪) নিউ ইয়র্কে UNDP এর প্রধান কার্যালয়ে Bureau of Crisis Prevention & Recovery এর ডেপুটি সহকারী প্রশাসক এবং ডেপুটি পরিচালক হিসেবে

আমীরা হক জাতিসংঘে ৩৭ বছর ধরে কাজ করেছেন। ১৯ বছর মাঠে এবং ১৮ বছর প্রধান কার্যালয়ে।

## শিক্ষা জীবন
আমীরা হক ওয়েস্টার্ন কলেজ অফ অক্সফোর্ড থেকে বিএ পাশ করেন। পরবর্তীতে কলম্বিয়া বিশ্ববিদ্যালয় এবং নিউ ইয়র্ক বিশ্ববিদ্যালয়ে উচ্চতর পড়াশোনা করেন।

## ব্যক্তিগত জীবন
ব্যক্তিগত জীবনে আমীরা হকের দুই মেয়ে আছে। তার এক মেয়ে্র নাম নাদিনা। সে ২০০৬ সালের নোবেল বিজয়ী অর্থনীতিবিদ ডঃ মোহাম্মাদ ইউনুসের সাথে সামাজিক ব্যবসা সম্রসারণ কার্যক্রমে কাজ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জাতিসংঘে বাংলাদেশী কর্মকর্তা
বিষয়শ্রেণী:বাংলাদেশী নারী কূটনীতিক
বিষয়শ্রেণী:রাজনীতিতে বাংলাদেশী নারী
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউ ইয়র্ক ইউনিভার্সিটি স্টার্ন স্কুল অব বিজনেসের প্রাক্তন শিক্ষার্থী
বিষয়শ্রেণী:ওয়েস্টার্ন কলেজ ফর উইমেনের প্রাক্তন শিক্ষার্থী
বিনীতা রায়

**রাজমাতা বিনীতা রায়** (১৮ আগস্ট ১৯০২ - ৬ সেপ্টেম্বর ১৯৯০) কলকাতায় জন্মগ্রহণকারী বাংলাদেশী অভিজাত সম্প্রদায়ভূক্ত প্রমিলা  সাহিত্যরসিক, কূটনীতিবিদ ও মন্ত্রী ছিলেন। পার্বত্য চট্টগ্রাম এলাকার চাকমা সার্কেলের ঊনপঞ্চাশতম রাণী ছিলেন **বিনীতা রায়**। ত্রিদিব রায় ও দেবাশীষ রায়ের রাজত্বকালে রাজমাতার দায়িত্বে ছিলেন তিনি। ১৯৭২ সালে জাতিসংঘ সাধারণ পরিষদে বাংলাদেশের প্রথম প্রতিনিধি দলের অন্যতম সদস্য ছিলেন। ১৯৭৫ থেকে ১৯৭৮ সময়কালে বাংলাদেশ সরকারের মন্ত্রী ছিলেন তিনি।

## ব্যক্তিগত জীবন
বিনীতা রায় ১৯০৭ খ্রিস্টাব্দের ১৮ আগস্ট ইংল্যান্ডের সারেই নগরে জন্ম গ্রহণ করেন। তিনি কলকাতার বেথুন কলেজ থেকে স্নাতক ডিগ্রি অর্জন করেন।সরলচন্দ্র সেন ও নির্মলা দেবী সেনের কন্যা তিনি। তাঁর পিতা ছিলেন ব্রাহ্মধর্ম প্রচারক কেশবচন্দ্র সেনের পুত্র এবং  ব্রিটিশ ভারতের বেঙ্গল হাইকোর্টের শীর্ষস্থানীয় আইনজীবী। সেইসূত্রে বিনীতা রায় ছিলেন কুচবিহারের মহারাণী সুনীতি দেবী ও ময়ূরভঞ্জের মহারাণী সুচারু দেবীর ভ্রাতুষ্পুত্রী।    রাজা নলিনাক্ষ রায়ের সাথে পরিণয়সূত্রে আবদ্ধ হন বিনীতা রায়। এরফলে চাকমা সার্কেলের ঊনপঞ্চাশতম রাণীর মর্যাদা লাভ করেন তিনি। রবীন্দ্রনাথ ঠাকুরের সাথে নৈকট্যপূর্ণ সম্পর্ক বজায় রেখেছিলেন ও তার পৃষ্ঠপোষকতায় বিনীতা পার্বত্য চট্টগ্রাম এলাকায় প্রথম সাহিত্যপত্র প্রকাশ করেন। *গৈরিকা* নামের সাহিত্যপত্রটি চাকমা ভাষায় কবিতাগুচ্ছের ছিল এবং ১৬ বছরে এর ১৪টি সংখ্যা প্রকাশিত হয়ে।

১৯৭১ সালে সংঘটিত বাংলাদেশের মহান স্বাধীনতা যুদ্ধকালীন বিনীতা রায় তার রাঙ্গামাটি প্রাসাদে সাধারণ নাগরিকদের আশ্রয়দানের উদ্দেশ্যে আশ্রয়কেন্দ্র স্থাপন করেন।

## কর্মজীবন
১৯৭২ সালে জাতির জনক বঙ্গবন্ধু শেখ মুজিবুর রহমান তাকে জাতিসংঘের সাধারণ পরিষদের প্রথম প্রতিনিধি দলের সদস্যরূপে মনোনীত করেন। অন্যদিকে পাকিস্তান সরকার ঐ সময়ে পাল্টা পদক্ষেপরূপে স্বাধীনতা যুদ্ধ বিরোধী তার পুত্র ত্রিদিব রায়কে প্রতিনিধি করে পাঠায়। পাকিস্তান সরকারের সঙ্গে ত্রিদিব রায়ের রাজ্যের স্বায়ত্বশাসিত অঞ্চল নিয়ে মতভেদ চলছিল। ১৯৭১ খ্রিস্টাব্দের  মুক্তিযুদ্ধকালে চাকমাগোষ্ঠী নানাবিধ কারণে এই যুদ্ধে যোগ দেয়নি। ফলস্বরূপ তিনি রাঙামাটি ত্যাগ করতে বাধ্য হলে  বিনীতা দেবীই বৌদ্ধ চাকমা উপজাতিদের সমূহ বিপদকালীন অবস্থা ও দুর্দৈবের মধ্যে নেতৃত্ব দেন। ১৯৭৪ খ্রিস্টাব্দ থেকেই তিনি দুর্গত চাকমাদের পাশে দাঁড়ান। ভারতের ইন্দিরা গান্ধীর নেতৃত্বাধীন সরকারকে ও রাষ্ট্রসংঘকে চাকমাদের দুরবস্থার কথা জানান, প্রধান থেরকে (বৌদ্ধ সন্ন্যাসী) বিদেশে পাঠান। এতেও চাকমাদের অবস্থার তেমন উন্নতি না হলেও, তিনি আমৃত্যু চাকমাদের উন্নতির জন্য সচেষ্ট ছিলেন।

১৯৭০-এর দশকের মাঝামাঝি সময়ে রাজনৈতিক ও সাংবিধানিক সঙ্কটকালে বিনীতাকে বাংলাদেশ সরকারের ভূমি পুণর্গঠন ও ভূমি পুনর্বাসন (১৯৭৫-৭৬) এবং ত্রাণ ও পুনর্বাসন মন্ত্রী (১৯৭৬-৭৮) হিসেবে দায়িত্ব প্রদান করেন।

## মৃত্যু
তিনি ১৯৯০ খ্রিস্টাব্দের ৬ সেপ্টেম্বর রাঙ্গামাটির রাজভবনে শেষ নিঃশ্বাস ত্যাগ করেন।

## তথ্যসূত্র

বিষয়শ্রেণী:বাংলাদেশী কূটনীতিবিদ
বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের সাল অজানা
বিষয়শ্রেণী:বাংলাদেশের মন্ত্রী
বিষয়শ্রেণী:চাকমা
বিষয়শ্রেণী:বাংলাদেশী বৌদ্ধ
বিষয়শ্রেণী:আবু সাদাত মোহাম্মদ সায়েমের মন্ত্রিসভার সদস্য
বিষয়শ্রেণী:জিয়াউর রহমানের মন্ত্রিসভার সদস্য
বিষয়শ্রেণী:১৯০৭-এ জন্ম
বিষয়শ্রেণী:বাংলাদেশের নারী মন্ত্রী
বিষয়শ্রেণী:চাকমা ব্যক্তি
বিষয়শ্রেণী:বাংলাদেশের দুর্যোগ ব্যবস্থাপনা ও ত্রাণ উপদেষ্টা
বিষয়শ্রেণী:বাংলাদেশের ভূমি উপদেষ্টা
বিষয়শ্রেণী:বাংলাদেশের দুর্যোগ ব্যবস্থাপনা ও ত্রাণ মন্ত্রী
বিষয়শ্রেণী:বাংলাদেশের ভূমিমন্ত্রী
বিষয়শ্রেণী:২০শ শতাব্দীর বাংলাদেশী নারী
আনোয়ারা বেগম (শিক্ষাবিদ)

**আনোয়ারা বেগম** ছিলেন একজন বাংলাদেশী শিক্ষাবিদ। তিনি বাংলাদেশের দিত্বীয় নারী উপাচার্য। শিক্ষা ক্ষেত্রে তার বিশেষ অবদানের জন্য ২০০৬ সালে বাংলাদেশ সরকার তাকে একুশে পদকে ভূষিত করে। তিনি বাংলাদেশের ১৩ তম ফার্স্ট লেডি।

## পেশা জীবন
আনোয়ারা বেগম ঢাকা বিশ্ববিদ্যালয়ের প্রাণিবিদ্যা বিভাগের অধ্যাপক ছিলেন। পরবর্তীতে তিনি প্রাণিবিদ্যা বিভাগের চেয়ারম্যান ও শামসুন নাহার হলের প্রাধ্যক্ষ হিসেবে দায়িত্ব পালন করেন। আনোয়ারা বেগম ছিলেন ঢাকার অন্যতম একটি বেসরকারি বিশ্ববিদ্যালয় অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের প্রতিষ্ঠাতা উপাচার্য এবং এর ট্রাস্টি বোর্ডের প্রথম চেয়ারম্যানের দায়িত্ব পালন করেন।

## ফার্স্ট লেডি
সাবেক রাষ্ট্রপতি ইয়াজউদ্দিন আহম্মেদের স্ত্রী হওয়ার সুবাদে তিনি ছিলেন বাংলাদেশের ফার্স্ট লেডি। তৎকালীন রাষ্ট্রপতি জিল্লুর রহমানের স্ত্রী আইভি রহমান ২১ আগস্টের গ্রেনেড হামলাজনিত কারণে ২৪ আগস্ট, ২০০৪ সালে প্রয়াত হন। তার মৃত্যুর ফলে ইয়াজউদ্দিন আহম্মেদের স্ত্রী আনোয়ারা বেগম বাংলাদেশের ফার্স্ট লেডি হিসেবে বহাল ছিলেন।

## ব্যক্তিগত জীবন
আনোয়ারা বেগম ও তার স্বামী ইয়াজউদ্দিন আহম্মেদের একটি ছেলে সন্তান ছিল নাম ইমতিয়াজ আহমেদ বাবু। ইমতিয়াজ ছিল তাদের পালক পুত্র।

## তথ্যসূত্র

বিষয়শ্রেণী:২০১৮-এ মৃত্যু
বিষয়শ্রেণী:একুশে পদক বিজয়ী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী নারী শিক্ষায়তনিক ব্যক্তি
বিষয়শ্রেণী:বাংলাদেশের ফার্স্ট লেডি
বিষয়শ্রেণী:বনানী কবরস্থানে সমাধিস্থ
বিষয়শ্রেণী:অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য
বিষয়শ্রেণী:১৯৩০-এর দশকে জন্ম
চিত্রা ভট্টাচার্য

**চিত্রা ভট্টাচার্য** (১৯২৬ - ২৯ নভেম্বর, ২০১০) নেত্রকোণায় জন্মগ্রহণকারী বাংলাদেশ জাতীয় সংসদের সাবেক সংসদ সদস্য ছিলেন। তিনি মহিলাদের সংরক্ষিত আসনে টাঙ্গাইল এলাকা থেকে বাংলাদেশ আওয়ামী লীগের প্রার্থী হিসেবে ১৯৯৬ সালে মনোনীত হন।

## প্রারম্ভিক জীবন
নেত্রকোণার সম্ভ্রান্ত জমিদার পরিবারে চিত্রার জন্ম। রংপুর থেকে ম্যাট্রিকুলেশন পরীক্ষায় কৃতকার্য হন। এরপর ময়মনসিংহের আনন্দমোহন কলেজ থেকে ইন্টারমিডিয়েট পাশ করেন। পরবর্তীতে ঢাকা বিশ্ববিদ্যালয় থেকে সমাজবিজ্ঞান বিষয়ে স্নাতকোত্তর ডিগ্রি লাভ করেন।

## রাজনৈতিক জীবন
তিনি ১৯৯৬-২০০১ সময়কালে জাতীয় সংসদের সংরক্ষিত মহিলা আসনে আওয়ামী লীগ দলীয় সংসদ সদস্য ছিলেন। এ সময় তিনি সংসদের অর্থবিষয়ক স্থায়ী কমিটির সদস্য হিসেবেও দায়িত্ব পালন করেছেন। এছাড়া তিনি প্রগতিশীল নারী আন্দোলন, মানবাধিকার আন্দোলনসহ বিভিন্ন সমাজসেবামূলক কাজের সঙ্গে যুক্ত ছিলেন।

## ব্যক্তিগত জীবন
প্রথিতযশা বিচারপতি দেবেশ ভট্টাচার্যের সাথে পরিণয়সূত্রে আবদ্ধ হন। এ দম্পতির তিন সন্তান রয়েছে। বিশিষ্ট অর্থনীতিবিদ দেবপ্রিয় ভট্টাচার্য, পদার্থবিদ দেবদর্শী ভট্টাচার্য ও দেবলীনা রায় তাদের সন্তান।

## দেহাবসান
৮৪ বছর বয়সে ভারতের কলকাতার একটি হাসপাতালে বার্ধক্যজনিত কারণে তার দেহাবসান ঘটে।

## তথ্যসূত্র

বিষয়শ্রেণী:জাতীয় সংসদের মহিলা সদস্য
বিষয়শ্রেণী:১৯২৬-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী হিন্দু
বিষয়শ্রেণী:বাঙালি হিন্দু
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নেত্রকোণা জেলার ব্যক্তি
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:টাঙ্গাইল জেলার ব্যক্তি
আঞ্জুমান আরা জামিল

**আঞ্জুমান আরা জামিল** জাতীয় সংসদের সাবেক সদস্য এবং ব্রিগেডিয়ার জেনারেল জামিল উদ্দিন আহমেদের স্ত্রী ছিলেন।

## প্রাথমিক জীবন
আঞ্জুমান আরা জামিল ১৯৩৮ সালে কুষ্টিয়ার জেলার কুমারখালী উপজেলার হাশিমপুরে জন্মগ্রহণ করেন। তিনি জামিল উদ্দিন আহমদকে বিয়ে করেন। তিনি ১৯৯৬ সালে মহিলা সংরক্ষিত আসনে কুষ্টিয়া থেকে সংসদ সদস্য নির্বাচিত হন।

## মৃত্যু
তিনি ২৯ নভেম্বর, ২০১২ সালে বার্ধক্যজনিত কারণে মারা যান। তাকে ঢাকা সেনানিবাসের কবরস্থানে দাফন করা হয়।

## তথ্যসূত্র

বিষয়শ্রেণী:১৯৩৮-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:কুমারখালী উপজেলার ব্যক্তি
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:কুষ্টিয়া জেলার রাজনীতিবিদ
মোক্ষদায়িনী মুখোপাধ্যায়

**মোক্ষদায়িনী মুখোপাধ্যায়** ছিলেন নারী-সম্পাদিত প্রথম বাংলা সাময়িকপত্রিকা বঙ্গমহিলার সম্পাদিকা। ১২৭৭ বঙ্গাব্দের  ১লা বৈশাখ (এপ্রিল ১৮৭০ ক্রিস্টাব্দ) এই পত্রিকাটি কলকাতায় প্রবর্তিত হয়েছিল। সম্পাদকীয়তে তিনি লিখেছিলেন এ পত্রিকা বঙ্গদেশের স্ত্রীলোকদিগের মুখস্বরূপ হইবে। তিনি কবিতা লিখতেন। তার অন্যতম কাব্যগ্রন্থ *বনপ্রসূন*।

## জীবন ও কর্ম
ভারতীয় জাতীয় কংগ্রেসের প্রথম সভাপতি উমেশচন্দ্র বন্দ্যোপাধ্যায় (‘ডব্লিউ. সি. ব্যানার্জি) ভগিনী মোক্ষদায়িনীর জন্ম ১৮৪৭ খ্রিষ্টাব্দে। তিনি মোক্ষদা দেবী নামেও লিখেছেন। তার জন্ম স্থান কলকাতা। তার পিতা গিরীশচন্দ্র বন্দ্যোপাধ্যায় ছিলেন ভারতের প্রথম বাঙ্গালী এটর্ণী। মায়ের নাম সরস্বতী দেবী; স্বামী শশীভূষণ মুখোপাধ্যায়।

## সাহিত্যকৃতী
তার প্রকাশিত গ্রন্থসমূহের নাম পদ্যসংকলন *বনপ্রসূন* (প্রকাশ: ১৮৮২ খ্রি.), ঐতিহাসিক উপন্যাস  *সফল স্বপ্ন* (প্রকাশ: ১৮৮৪ খ্রি.), জীবনীগ্রন্থ (প্রকাশ: ১৩৩৫ বঙ্গাব্ত) ইত্যাদি।

কবি মোক্ষদায়িনী মুখোপাধ্যায়ের কবিতা সমসাময়িককারে প্রশংসাধন্য হয়েছিল। সঞ্জীবচন্দ্র চট্টোপাধ্যায় মোক্ষদায়িনী মুখোপাধ্যায়ের প্রথম পদ্যসংকলন *বনপ্রসূন* এর সমালোচনার সূত্রে  বঙ্গদর্শন পত্রিকায় লেখেন ‘*মুখোপাধ্যায় মহাশয়ার কবিতাগুলি পড়িয়া অtমর মুক্ত কণ্ঠে বলিতে পারি যে তিনি ক্ষমতাশালিনী বটে । স্ত্রীলোকের কবিতার বেশি প্রশংসা করিতে আমরা ভয় পাই পাছে উত্সাহ দিলে গৃহিণীর দল, গৃহকর্ম ছাড়িয়া সকলেই কাগজকলম লইয়া বসেন! তাহা হইলে গরীব পুরুষের দল এক মুঠা অন্ন পাইবে না। অতএব মোক্ষদায়িনী মুখোপাধ্যায় আমাদের মার্জনা করিবেন; আমরা একটু কম করিয়া প্রশংসা করিব*’ (১৮৮২)।

## তথ্যসূত্র


## আরো দেখুন
*  বঙ্গমহিলা

## বহিঃসংযোগ
*

বিষয়শ্রেণী:বাঙালি কবি
বিষয়শ্রেণী:বাঙালি পত্রিকা সম্পাদক
বিষয়শ্রেণী:বাঙালি সাহিত্যিক
বিষয়শ্রেণী:বাঙালি নারী কবি
হোসনে আরা ওয়াহিদ

**হোসনে আরা ওয়াহিদ** (জন্ম ২৮শে ফেব্রুয়ারি,১৯৫৫ ) বাংলাদেশ জাতীয় সংসদের একজন সাবেক সাংসদ। তিনি ১৯৯৬ থেকে ২০০১ সাল পর্যন্ত উক্ত দায়িত্ব পালন করেন। ১৯৯৬  সালে তিনি মৌলভীবাজার-হবিগঞ্জ সংসদীয় এলাকার সাংসদ হিসেবে নির্বাচিত হন। ১৯৮৩ সাল থেকে ১৯৯৬ সাল পর্যন্ত তিনিপাথফাইন্ডার নামের একটি আন্তর্জাতিক এনজিওতে প্রকল্প ব্যবস্থাপক হিসেবে কাজ করেন। ইউনাইটেড স্টেটস এজেন্সি ফর ইন্টারন্যাশনাল ডেভেলপমেন্ট দ্বারা প্রতিষ্ঠিত এনজিওটি পরিবার পরিকল্পনা, শিশুদের উন্নয়নমূলক বিভিন্ন কাজ করত। তিনি এনজিও বাংলাদেশ সরকারের পক্ষে কয়েকটি দেশ পরিদর্শন করেন। এছাড়া তিনি জাতিসংঘের সাধারণ পরিষদের তৃতীয় কমিটি (SOCHUM)তেও যান।

## প্রাথমিক জীবন ও কর্মজীবন
বাংলাদেশের মৌলভীবাজার জেলায় ১৯৫৫ সালের ২৮শে ফেব্রুয়ারি হোসনে আরা ওয়াহিদ জন্মগ্রহণ করেন। তার বাবার নাম আব্দুল মফিজ এবং মায়ের নাম আম্বিয়া খাতুন। তিনি তারা মা-বাবার আট সন্তানদের মধ্যে সবচেয়ে বড়। তারা পাঁচ ভাই এবং তিন বোন। তার বাবা পাকিস্তান আমলে সরকারি চাকরি করতেন। ১৯৮২ সালের বন্যায় তিনি মারা যান। ১৯৬৯ সালে হোসনে আরা ওয়াহিদ বিজ্ঞান বিভাগ থেকে   মাধ্যমিক স্কুল সার্টিফিকেট (এসএসসি)  পাশ করেন। তার স্কুলের নাম হলো *সিলেট সরকারি বালিকা উচ্চ বিদ্যালয়*। সিলেট মহিলা কলেজ থেকে তিনি  উচ্চ মাধ্যমিক স্কুল সার্টিফিকেট (এইচএসসি) পাশ করেন। তারপর ১৯৭৫ সালে  মৌলভীবাজার সরকারি কলেজ থেকে বিজ্ঞান বিভাগে ব্যাচেলর ডিগ্রী অর্জন করেন।

১৯৮৩ সালে হোসনে আরা ওয়াহিদ *পাথফাইন্ডার* এনজিওতে যোগদান করেন। পরিবার-পরিকল্পনা ভিত্তিক এই এনজিও তে  তিনি প্রায় ১৩ বছর ধরে কাজ করেন। এরপর ১৯৯৬ সালে  পাঁচ বছরের জন্য নির্বাচিত একজন সংসদ সদস্য হিসাবে বাংলাদেশ জাতীয় সংসদে যোগদান করেন। ২০০১ সালে তার সংসদীয় অধিবেশনের মেয়াদ শেষ হয়। এরপর তিনি বিভিন্ন সামাজিক কাজে লিপ্ত হয়ে পড়েন। তিনি মৌলভীবাজার জেলা রেড ক্রিসেন্ট সোসাইটির আজীবন সদস্য, মৌলভীবাজার প্রেস ক্লাব সহ আরো অনেক সংগঠনের সম্মানিত সদস্য।

## ব্যক্তিগত জীবন
১৯৭৭ সালে হোসনে আরা ওয়াহিদ মৌলভীবাজার জেলা আওয়ামী লীগের সাবেক সাধারণ সম্পাদক আব্দুল ওয়াহিদকে বিয়ে করেন। দাম্পত্য জীবনে তাদের চার জন সন্তান ছিলো।

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২০২০-এ মৃত্যু
বিষয়শ্রেণী:মৌলভীবাজার জেলার ব্যক্তি
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:মৌলভীবাজার সরকারি কলেজের প্রাক্তন শিক্ষার্থী
বিষয়শ্রেণী:সিলেট সরকারি মহিলা কলেজের প্রাক্তন শিক্ষার্থী
বিষয়শ্রেণী:সরকারি অগ্রগামী বালিকা উচ্চ বিদ্যালয় ও কলেজের প্রাক্তন শিক্ষার্থী
দিপালী বরঠাকুর

**দীপালী বরঠাকুর** (, জন্ম: ৩০ জানুয়ারি ১৯৪১) ভারতের অসমের একজন কণ্ঠশিল্পী। ১৯৪১ সালের ৩০ জানুয়ারী তারিখে শিবসাগর জেলার সোণারির নীলমনি বাগানে তার জন্ম হয়েছিল।

## সাংগীতিক জীবন
নবম বিষয়শ্রেণীর ছাত্রী থাকাকালীন তিনি বাণীবদ্ধ করেছিলেন *বন্ধু সময় পালে আমার ফালে এবার আহি যাবা*। এরপর তার কণ্ঠ জনপ্রিয়তা লাভ করে।

দীপালী বরঠাকুরের কণ্ঠে কয়েকটি জনপ্রিয় গানঃ
* সোণর খারু নালাগে মোক বিয়ার বাবে আই
* জোনধনে জোনালীতে
* আবেগর বোকোচা ব’ব মই নোৱারো/যৌৱনে আমনি করে (কথাছবি "লাচিত বরফুকন")
* কণমান বরশীরে চিপ
* চেনাই মই যাওঁ দেই
* অ' বন্ধু সময় পালে আমার ফালে এবার আহি যাবা

## পুরস্কারসমূহ
দীপালী বরঠাকুর পদ্মশ্রী সম্মান (১৯৯৮), অসম সরকার-এর শিল্পী পুরস্কার (২০১০), 'লিঅ' এক্সপো শিল্পী সম্মান (২০০৭) লাভ করেছেন। এছাড়াও প্রতি মাসে ৫,০০০ টাকা করে অসম সরকারের পক্ষ থেকে পেন্সন লাভ করেন ।।
## উপসংহার
১৯৬৯ সালে তিনি শেষবারের জন্য পরিবেশন করেছিলেন 'লুইত নেযাবি ঐ।' এই সময়ে দীপালী বরঠাকুর *[[মোটর নিউরোন রোগ]]*এ আক্রান্ত হন এবং গান গাওয়ার ক্ষমতা হারানোর সাথে সাথে  চলা-ফেরা করার জন্য হুইল চেয়ারের আশ্রয় নিতে বাধ্য হন। ১৯৭৬ সালে শিল্পী অসমের খ্যাতনামা চিত্রশিল্পী নীলপবন বরুয়ার সঙ্গে বিবাহ সূত্রে আবদ্ধ হন।

## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:আসামের ব্যক্তি
বিষয়শ্রেণী:পদ্মশ্রী প্রাপক
বিষয়শ্রেণী:জীবিত ব্যক্তি
বিষয়শ্রেণী:আসামের সঙ্গীতশিল্পী
বিষয়শ্রেণী:২০১৮-এ মৃত্যু
বিষয়শ্রেণী:শিবসাগর জেলার ব্যক্তি
বিষয়শ্রেণী:ভারতীয় লোক গায়িকা
বিষয়শ্রেণী:ভারতীয় লোক গায়ক
বিষয়শ্রেণী:অসমীয়া নেপথ্য সঙ্গীতশিল্পী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:আসামের নারী সঙ্গীতজ্ঞ
রহিমা বেগম

**রহিমা বেগম** (; জন্ম ২২ মে ১৯৮৪) একজন ইংরেজ মানবাধীকার কর্মী, এবং রেস্টলেস বিইং-এর সহ-প্রতিষ্ঠাতা ও সহ-পরিচালক।

## প্রাথমিক জীবন
বেগম ২০০০ সালে প্লাশেট স্কুল ত্যাগ করার আগ মুহূর্ত পর্যন্ত এই স্কুলে পড়াশুনা করতেন এবং পরবর্তীতে সেভেন কিংস উচ্চ বিদ্যালয়ে ভর্তি হন। তিনি  ইউনিভার্সিটি কলেজ লন্ডন থেকে প্রাক-উপনিবেশিক ইতিহাস, সাহিত্য এবং তত্ত্বে স্নাতক ডিগ্রী গ্রহণ করেন।

## ক্যারিয়ার
বেগম একটি স্কুলের শিক্ষিকা, ইলাস্ট্রেটর এবং ফ্রিল্যান্স শিল্পী হিসেবে কাজ করেছেন। অক্টোবর ২০০৭-এ, তিনি, গবেষক মাবরুর উদ্দিন আহমেদের(জন্ম ১৯৮৩) সঙ্গে সহ-প্রতিষ্ঠাতা হিসেবে রেস্টলেস বিইং প্রতিষ্ঠা করেন। রেস্টলেস বিইং একটি আন্তর্জাতিক তৃণমুল মানবাধীকার সাহায্য সংস্থা যেটি প্রান্তিক স্তরের লোকেদের সহায়তার নিশ্চয়তা প্রদান করে যারা মিডিয়া এবং সরকারি মনোযোগ থেকে একদম বঞ্চিত।

বেগম স্থানীয় এবং জাতীয় মিডিয়াগুলোর সাথে কাজের পাশাপাশি, বিভিন্ন সম্প্রদায়ের সাথে নারী অধিকার নিয়ে বিভিন্ন সম্মেলনে সহ-আয়োজক ও বক্তা হিসেবে বক্তব্য রেখেছেন, এবং ব্রিটিশ বাংলাদেশী সম্প্রদায়কে শিল্পকলা এবং নেটওয়ার্কিং এর কাজে সমর্থন করেছেন। তিনি একজন প্যানেল বিশেষজ্ঞ, এবং তিনি মানবাধিকার নিয়ে দেশে এবং আন্তর্জাতিকভাবে উভয় ক্ষেত্রে বক্তব্য রেখেছেন। রেস্টলেস বিইং-এ আন্তর্জাতিক মিডিয়ার মনোযোগ ও বৈশ্বিক মতামত এবং মায়ানমার এর নিপীড়িত রোহিঙ্গা সম্প্রদায়কে সমর্থন এবং কিরগিজস্তান এর নারীদের মানবাধিকার নিয়ে তার কাজ বিশেষভাবে প্রশংসিত।

মে ২০১৪,নদিয়া আলী, বিবিসি এশিয়ান নেটওয়ার্ক-এ রোহিঙ্গা জনসংখ্যা সমস্যা বিষয়ে বেগমের সাক্ষাৎকার নেন। 

## ব্যক্তিগত জীবন
২৭ আগস্ট ২০১৩, বেগম রেস্টলেস বিইং-এর সহ-প্রতিষ্ঠাতা মাবরুর উদ্দিন আহমেদকে বিয়ে করেন।

## আরো দেখুন
*ব্রিটিশ বাংলাদেশী
*ব্রিটিশ বাংলাদেশীদের তালিকা

## তথ্যসূত্র

## বহিঃসংযোগ
*
*রেস্টলেস বিংস ওয়েবসাইট 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ মুসলিম
বিষয়শ্রেণী:নারী মানবাধিকার কর্মী
বিষয়শ্রেণী:ইংরেজ মানবতাবাদী
বিষয়শ্রেণী:বাঙালি বংশোদ্ভূত ইংরেজ ব্যক্তি
বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
লুসি রহমান

**লুসি রহমান** একজন বাংলাদেশি বংশোদ্ভূত ব্রিটিশ কণ্ঠশিল্পী।

## প্রাথমিক জীবন
লুসি রহমান তৎকালীন পূর্ব পাকিস্তানের  ঢাকা শহরে (এখন বাংলাদেশ) জন্মগ্রহণ করেন তার পরিবার ঢাকার একটি সঙ্গীতজ্ঞ, শিল্পী ও কবি পরিবার হিসেবে বিখ্যাত। ছয় বছর বয়স থেকে তিনি তার পিতা লুতফর রহমানের কাছে ভারতীয় শাস্ত্রীয় এবং আধা-শাস্ত্রীয় গানের ওপর প্রশিক্ষণ নেওয়া শুরু করেন। তার পিতা ক্লাসিক্যাল গানের গায়ক হিসেবে বিখ্যাত ছিলেন। এছাড়া সফল সুরকার হিসেবেও তিনি প্রতিষ্ঠিত। তারপর লুসি রহমান নজরুল একাডেমী তে যান এবং সেখানে যেখানে তিনি ছয় বছর  গবেষণা করেন এবং ডিপ্লোমা ডিগ্রী লাভ করেন।

## কর্মজীবন
১৯৮৩ সালে লুসি রহমান তার স্বামী মোহাম্মাদ হাবিব রহমানের সাথে লন্ডন, ইংল্যান্ড এ চলে যান। তাকে অসংখ্য টেলিভিশন অনুষ্ঠান, যেমন চ্যানেল ৪-এর *ইস্টার্ন আই* তে দেখা  যেত, সেই সাথে বেলজিয়াম, নেদারল্যান্ড ও মার্কিন যুক্তরাষ্ট্রতে বিভিন্ন অনুষ্ঠানে যেতেন।

১৯৯৮ সাল থেকে লুসি রহমান জাজ মিউজিক গ্রুপ গ্র্যান্ড ইউনিয়ন অর্কেস্ট্রার নেতৃস্থানীয় গায়িকা হিসেবে খ্যাত হন। তিনি বাংলাদেশ ও যুক্তরাজ্যের অসংখ্য মঞ্চ, টেলিভিশন এবং রেডিও তে অনুষ্ঠান করেছেন। তিনি গ্র্যান্ড ইউনিয়ন অর্কেস্ট্রার সাথে অনেক স্থানে ভ্রমণ করেছেন। এর মধ্যে যুক্তরাজ্যের ওয়েলস থিয়েটার, রানী এলিজাবেথ হল এবং Barbican সেন্টার  ও আছে।

লুসি রহমান যুক্তরাজ্যের মঞ্চেও নিজেই অনুষ্ঠান করেছেন। টেছাড়া বিভিন্ন আন্তর্জাতিক স্থান, যেমন এর মধ্যে উল্লেখযোগ্য হল নিউ ইয়র্ক সিটি, বার্লিন, ব্রাসেলস এবং প্যারিস শহর। এছাড়াও তিনি  বিবিসি এবং চ্যানেল 4 টেলিভিশনে  একক অনুষ্ঠান করেছেন অনেক। তিনি অনেক প্লেব্যাক গানের গায়িকা হিসেবেও গান গেয়েছেন।

২০১৫ সালে লুসি রহমান গায়ক হিসেবে আমিনা খৈয়াম এর ফেদেরিকো গার্সিয়া লোরকার নাটক *Yerma* করেন। 

## আরও দেখুন
* ব্রিটিশ বাংলাদেশী
* তালিকায় ব্রিটিশ বাংলাদেশীদের
* সঙ্গীত বাংলার

## তথ্যসূত্র

বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:ব্রিটিশ মুসলিম
বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:ব্রিটিশ গায়িকা
বিষয়শ্রেণী:বাংলাদেশী বংশোদ্ভূত ব্রিটিশ গায়িকা
বিষয়শ্রেণী:বাংলাদেশী নেপথ্য সঙ্গীতশিল্পী
বিষয়শ্রেণী:১৯৬০-এর দশকে জন্ম
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:২০শ শতাব্দীর বাংলাদেশী গায়িকা
বিষয়শ্রেণী:লন্ডনের সঙ্গীতশিল্পী
বিষয়শ্রেণী:২১শ শতাব্দীর বাংলাদেশী গায়িকা
বিষয়শ্রেণী:ঢাকার সঙ্গীতজ্ঞ
বঙ্গমহিলা

**বঙ্গমহিলা** কোন নারী সম্পাদিত বাংলা ভাষার প্রথম সাহিত্য সাময়িক পত্র। মোক্ষদায়িনী মুখোপাধ্যায় ছিলেন নারী-সম্পাদিত প্রথম বাংলা সাময়িকপত্রিকা বঙ্গমহিলার সম্পাদিকা। এটি ছিল একটি পাক্ষিক সাময়িক পত্র।

## ইতিহাস
১২৭৭ বঙ্গাব্দের ১লা বৈশাখ (এপ্রিল ১৮৭০ ক্রিস্টাব্দ) এই পত্রিকাটি কলকাতায় প্রবর্তিত হয়েছিল। সম্পাদকীয়তে তিনি লিখেছিলেন এ পত্রিকা বঙ্গদেশের স্ত্রীলোকদিগের মুখস্বরূপ হইবে।

## আরো দেখুন
* মোক্ষদায়িনী মুখোপাধ্যায়

## তথ্যসূত্র

বিষয়শ্রেণী:বাংলাভাষার সাময়িক পত্র
বিষয়শ্রেণী:ঊনবিংশ শতাব্দীর সাময়িকপত্র
বিষয়শ্রেণী:ব্রিটিশ ভারতের সাময়িকপত্র
বিষয়শ্রেণী:কলকাতার ইতিহাস
শাহনাজ মুন্নী

**শাহনাজ মুন্নী** (জন্ম ১৯৬৯, ঢাকা) একজন বাংলাদেশি সাংবাদিক, কবি ও লেখক। জানুয়ারি ২০১৬ থেকে তিনি ঢাকায় অবস্থিত টেলিভিশন চ্যানেল নিউজ টুয়েন্টিফোরের প্রধান বার্তা সম্পাদক হিসেবে কাজ করছেন। শিশুকল্যাণ বিষয়ে তিনি বিশেষ আগ্রহ সংরক্ষণ করেন।
## জীবনী
মুন্নী ১৯৬৯ সালের ৮ই ফেব্রুয়ারি ঢাকায় জন্মগ্রহণ করেন। তিনি ঢাকার হলিক্রস কলেজে উচ্চ মাধ্যমিক সম্পন্ন করেন। এরপর ১৯৯৪তে ঢাকা বিশ্ববিদ্যালয়ে সামাজিক বিজ্ঞান বিভাগে পড়াশোনা শুরু করেন। গ্রাজুয়েশনে থাকাকালীন, তার কর্মজীবন শুরু হয় ১৯৯৯তে একুশে টেলিভিশন চালু হওয়ার সময় সাংবাদিক হিসেবে। ২০০৩ সালে তিনি এটিএন বাংলার সিনিয়র রিপোর্টার হিসেবে যোগ দেন। পরবর্তীতে নিউজ টুয়েন্টিফোরে তিনি বিশেষ সংবাদদাতা হিসেবে যোগ দেন। ২০১৬ সালে তাকে সিনিয়র বার্তা সম্পাদক পদে উন্নীত করা হয়।

২০০৬ সালের সেপ্টেম্বরে তিনি ছিলেন ২০জন বিশিষ্টজনের একজন যারা ইউনিসেফের শিশু অধিকার কবিতা উৎসবে অবদান রেখেছেন। এই উৎসবের লক্ষ্য ছিল শিশু-অধিকারের প্রতি সামজিক দৃষ্টিভঙ্গির উন্নয়ন। শিশুদের শিরিশ শোঁকার নেশার উপর সংবাদ উপস্থাপন করায় তিনি ২০০৯তে, মীনা মিডিয়া এওয়ার্ডসে দ্বিতীয় পুরস্কার অর্জন করেন। যেহেতু আমাদের গণমাধ্যম প্রাথমিকভাবে প্রাপ্তবয়স্কদের দর্শক হিসেবে প্রাধান্য দেয়, তাই শিশুদের উপর সংবাদ পরিবেশন একটি কঠিন কাজ বলে তিনি মনে করেন। তিনি বলেন, "গণমাধ্যমের অনেক সুযোগ রয়েছে শিশু উন্নয়নের ক্ষেত্রে, কিন্তু এর আগে আমাদের আচরণ ও মানসিক লক্ষ্য ঠিক করতে হবে যারা গণমাধ্যমের সিদ্ধান্ত প্রণয়ন পরররযায়ে আছেন তাদেরকে।"  ২০১৩তে, তিনি MCHIP  (মাতৃ ও শিশু স্বাস্থ্য ইন্টিগ্রেটেড প্রোগ্রাম) এর একজন প্রতিনিধি হিসেবে দায়িত্ব পালন করেন। সেভ দ্যা চিলড্রেন প্রজেক্টের জন্য ৫০টি সাফল্যগাথা সংগ্রহ করেন আজমিরিগঞ্জ এবং নবীগঞ্জ উপজেলা ঘুরে। মুন্নী বাংলাদেশে যক্ষ্মা প্রতিরোধেও তার নিজক্ষেত্র থেকে অবদান রেখেছেন। 

লেখক হিসেবে, তিনি একজন কবি, একজন প্রাবন্ধিক এবং ছোটগল্প লেখক। তিনি শিশুদের জন্য লিখে থাকেন।*জ্বিনের কান্না*, তার প্রথম ছোটগল্পের বই যেটি ১৯৯৭ সালে প্রকাশিত হয়েছিল। গোয়েত্থে ইন্স্টিটিউটের অধীনে আয়োজিত "কবিদের অনুবাদে কবিরা" প্রজেক্টে মুন্নী অংশগ্রহণ করেছিলেন। এই প্রজেক্টে ভারতীয় এবং দক্ষিণ এশীয় ভাষাসমূহকে জার্মান কবিতার সাথে পরিচয় করিয়ে দেয়া হয়েছিল, অর্থাৎ ঐসকল ভাষার কবিতাকে জার্মান ভাষায় রূপান্তর করা হয়েছিল। তার বেশ কয়েকটি কবিতা জার্মানে রূপান্তর করা হয়েছিল, আবার তিনিও আধুনিক জার্মান কবি হেন্ড্রিক জ্যাকসনের কবিতা অনুবাদ করেছিলেন। 

ঢাকা বিশ্ববিদ্যালয়ের একজন সামাজিকবিজ্ঞানের গ্রাজুয়েট হিসেবে মুন্নী লেখক ও সমালোচক আজফার হুসাইনের সাথে গবেষণা করেছেন। 

## তথ্যসূত্র

## বহিঃসংযোগ

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী নারী সাংবাদিক
বিষয়শ্রেণী:বাংলাদেশী লেখিকা
বিষয়শ্রেণী:বাংলাদেশী নারী কবি
বিষয়শ্রেণী:নারী টেলিভিশন সাংবাদিক
বিষয়শ্রেণী:হলি ক্রস কলেজ, ঢাকার প্রাক্তন শিক্ষার্থী
দ্বিতীয় চিন্তা

**দ্বিতীয় চিন্তা** ময়মনসিংহ থেকে প্রকাশিত একটি সাহিত্য পত্রিকা। ১৯৮৪ খ্রিষ্টাব্দে এই পত্রিকাটি প্রবর্তন করেন কথাসাহিত্যিক ও সমাজকর্মী ইফ্‌ফাত আরা

## প্রতিষ্ঠা ও ইতিহাস

## দ্বিতীয় চিন্তা জীবনানন্দ জন্মশতবার্ষিকী সংখ্যা ১৯৯৯
কবি জীবনানন্দ দাশের জন্মশতবার্ষিকী উদযাপনক্রমে দ্বিতীয় চিন্তা একটি বিশেষ সংখ্যা প্রকাশ করে যা দুই বাংলায় বিশেষ সমাদর লাভ করেছিল।

## তথ্যসূত্র

## আরও দেখুন
* ইফ্‌ফাত আরা

## বহিঃসংযোগ

বিষয়শ্রেণী:বাংলাভাষার সাময়িক পত্র
বিষয়শ্রেণী:বিংশ শতাব্দীর বাংলা সাহিত্য পত্রিকা
বিষয়শ্রেণী:ময়মনসিংহের ইতিহাস
রেখা ওয়াহিদ

**রেখা ওয়াহিদ রহমান** (; জন্ম: ১৯ জুন ১৯৭৫) একজন বাংলাদেশী বংশোদ্ভূত ইংরেজ ঔপন্যাসিক ও লেখিকা। তিনি চারটি উপন্যাস লিখেছেন। যার মধ্যে রয়েছে *দি এ টু জেড গাইড টু আরেঞ্জড ম্যারেজ*, *সারিস অ্যান্ড দ্য সিটি* ও *মাই বলিউড ওয়েডিং*।

## প্রাথমিক জীবন
ওয়াহিদ ১৯৭৫ সালের ১৯ জুন যুক্তরাজ্যের লন্ডন শহরের শেপার্ড'স বুশে জন্মগ্রহণ করেন। তার পিতামাতা দুজনেই ব্রিটিশ বাংলাদেশী। তিনি ইউনিভার্সিটি অব লন্ডনের স্কুল অব ওরিয়েন্টাল অ্যান্ড আফ্রিকান স্টাডিস থেকে অর্থনীতি বিষয়ে স্নাতকোত্তর সম্পন্ন করেন এবং সেসময়ে তিনি সেখানকার ইসলামিক সোসাইটির কোষাধ্যক্ষ পদে দায়িত্ব পালন করেন।

লেখালেখির প্রতি তার ঝোঁক থেকে তিনি কর্পোরেট কনসালটেন্ট হিসেবে বিভিন্ন দেশে ভ্রমণ করেন। এরই মধ্যে তিনি হ্যারো রাইটার'স ক্লাবে এক পাঠসভায় একজন লিটারেরি এজেন্টের নজরে পড়েন।

## কর্মজীবন
২০০৫ সালের অক্টোবর মাসে মনসুন প্রেস রেখা ওয়াহিদের প্রথম উপন্যাস *দি এ টু জেড গাইড টু আরেঞ্জড ম্যারেজ* প্রকাশ করে। ২০১০ সালের এপ্রিলে তার দ্বিতীয় উপন্যাস *সারিস অ্যান্ড দ্য সিটি* লিটল ব্ল্যাক ড্রেস থেকে প্রকাশিত হয়। একই বছর জুনে তার তৃতীয় উপন্যাস *অ্যাডাম আকবর – মাস্টার অব পোভার্টি* পারফেক্ট পাবলিশার্স থেকে প্রকাশিত হয় ও ডিসেম্বরে লিটল ব্ল্যাক ড্রেস তার চতুর্থ উপন্যাস *মাই বলিউড ওয়েডিং* প্রকাশ করে। তার রচনাসমূহ উত্তম পুরুষে বর্ণিত। তার লেখার ধরন প্রাচীন ঐতিহ্যের সাথে বর্তমান জ্ঞানের যোগসূত্র স্থাপন করেছে বলে বর্ণনা করা হয়।

২০০৫ সালের জুনে রেখা ওয়াহিদ ও রবিনা খান দুজনে মিলে মনসুন প্রেস প্রতিষ্ঠা করেন। মনসুন প্রেসের মাধ্যমে তিনি যুক্তরাজ্যের আর্ট কাউন্সিল ও পেঙ্গুইন গ্রুপের সাথে ব্রিটিশ নৃতাত্ত্বিক ও মুসলিম সাহিত্য সংগ্রহ করেন। তার আগে তিনি *[[বাংলা মিরর]]*-এর কলামিস্ট হিসেবে কর্মরত ছিলেন। এছাড়া তিনি বাঙালি কমিউনিটি সংঘের কোষাধ্যক্ষ পদে দায়িত্বরত ছিলেন। বর্তমানে তিনি এমবিএ লিটারেরি এজেন্সির সাথে জড়িত আছেন।

২০০৬ সালে রেখা ওয়াহিদ লন্ডনের একটি সাহিত্যসভায় বক্তব্য পেশ করেন। ২০০৭ সালে তিনি স্পিটালফিল্ডে একটি সাহিত্যসভায় বক্তব্য পেশ করেন। ২০০৬ সালে তাকে এশিয়ান ওম্যান ম্যাগাজিন *ফেসেস টু ওয়াচ* হিসেবে উল্লেখ করে। তিনি বিবিসি এশিয়ান নেটওয়ার্ক-এর নারী বিষয়ক অনুষ্ঠানের নিয়মিত অতিথি, যেখানে তিনি পশ্চিমা ব্রিটিশ এশিয়ানদের সাহিত্য ও সামাজিক বিভিন্ন ব্যাপার নিয়ে কথা বলেন।

## উপন্যাস

## আরও দেখুন
*ব্রিটিশ বাংলাদেশী
*ব্রিটিশ বাংলাদেশীদের তালিকা
*ইংরেজ লেখকদের তালিকা
*মুসলমান লেখক ও কবিদের তালিকা

## তথ্যসূত্র

## বহিঃসংযোগ
*মাইস্পেস-এ রেখা ওয়াহিদ 
**ব্রিটিশ বাংলাদেশী হু'স হু*-এ রেখা ওয়াহিদ  
*Rahman, Emdad. The book launch that bridged the diversity divide. *CyberSylhet*। নভেম্বর ২০০৫। 
*শেখ, ফারহানা, রেখা ওয়াহিদ. *The Asian Writer*। ৪ ফেব্রুয়ারি ২০১১। 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ মুসলিম
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:ইংরেজ নারী ঔপন্যাসিক
বিষয়শ্রেণী:ইংরেজ কলাম লেখিকা
বিষয়শ্রেণী:মুসলমান লেখিকা
বিষয়শ্রেণী:ব্রিটিশ এশিয়ান লেখিকা
বিষয়শ্রেণী:২১শ শতাব্দীর ইংরেজ লেখক
বিষয়শ্রেণী:২১শ শতাব্দীর ইংরেজ লেখিকা
বিষয়শ্রেণী:লন্ডনের লেখিকা
বিষয়শ্রেণী:শেপার্ড্‌স বুশের ব্যক্তি
বিষয়শ্রেণী:ইউনিভার্সিটি অব লন্ডনের প্রাক্তন শিক্ষার্থী
বিষয়শ্রেণী:মুসলিম লেখক
বিষয়শ্রেণী:ব্রিটিশ এশীয় লেখক
বিষয়শ্রেণী:লন্ডনের লেখক
বিষয়শ্রেণী:ইংরেজ অ-কল্পকাহিনী লেখিকা
হুসনা বানু খানম

**হুসনা বানু খানম** (ফেব্রুয়ারি ১৮, ১৯২২ - মে ৩০, ২০০৬) ছিলেন একজন বাংলাদেশী শিক্ষাবিদ, লেখিকা ও নজরুল সঙ্গীত শিল্পী। তিনি ছিলেন বাঙালি মুসলিম নারী সাংবাদিকতার একজন অগ্রপথিক। ১৯৯৯ সালে বাংলাদেশ সরকার তাকে সঙ্গীতে অবদানের জন্য একুশে পদক-এ ভূষিত করে এবং ২০০৪ সালে নারীদের আর্থসামাজিক উন্নতিতে অবদানের জন্য তিনি বেগম রোকেয়া পদক লাভ করেন।

## প্রাথমিক জীবন
হুসনা বানু খানম তৎকালীন ব্রিটিশ ভারতের (বর্তমান বাংলাদেশ) পাবনা জেলার (বর্তমান সিরাজগঞ্জ জেলার) উল্লাপাড়ায় এক মুসলিম পরিবারে জন্মগ্রহণ করেন। তার পিতা আবু ইউসুফ মোহাম্মদ সিদ্দিক হোসেন খান লোহানী ছিলেন সাংবাদিক ও সাহিত্যিক। মাতা ফাতেমা লোহানী ছিলেন একজন শিক্ষিকা। দুই ভাই ফজলে লোহানী ও ফতেহ লোহানী ছিলেন সাংস্কৃতিক ব্যক্তিত্ব। ছেলেবেলা থেকে তিনি সঙ্গীতে আগ্রহী ছিলেন ও নিয়মিত সঙ্গীত চর্চা করতেন। কবি গোলাম মোস্তফা তাকে একটি হারমোনিয়াম উপহার দিয়েছিলেন। কবি কাজী নজরুল ইসলাম যখন বাকরুদ্ধ ছিলেন তিনি তার বাসায় গিয়ে তাকে গান শুনিয়ে আসতেন।

## শিক্ষাজীবন
হুসনা বানু বেগম রোকেয়া সাখাওয়াত মেমরিয়াল স্কুলে পড়াশুনা করেন। সপ্তম শ্রেণীতে পড়াকালীন তার বিয়ে হয়ে গেলেও তিনি পড়াশুনা চালিয়ে যান। ১৯৫৯ সালে তিনি ঢাকা বিশ্ববিদ্যালয় থেকে দর্শন বিষয়ে স্নাতকোত্তর সম্পন্ন করেন এবং বৃত্তি নিয়ে যুক্তরাষ্ট্রে চলে যান। সেখানে তিনি আর্ট এ্যান্ড ক্রাফটস বিষয়ে এমএস সম্পন্ন করেন।

## কর্মজীবন
যুক্তরাষ্ট্র থেকে ফিরে এসে তিনি ঢাকার গার্হস্থ্য অর্থনীতি কলেজে অধ্যাপিকা হিসেবে যোগ দেন। পাশাপাশি তিনি সাংবাদিকতা করতেন। তিনি ছিলেন প্রথম মুসলমান চলচ্চিত্র নারী সাংবাদিক এবং ১৯৬৭ সালে গঠিত পাকিস্তান সাংবাদিক সমিতির প্রতিষ্ঠাতা সদস্য। বেগমসহ বিভিন্ন পত্রিকায় তার লেখা ছাপা হত। তিনি বেগম পত্রিকার চলচ্চিত্র পাতার দায়িত্বে ছিলেন।

## সঙ্গীতজীবন
হুসনা বানু অল ইন্ডিয়া রেডিওতে কোন অডিশন ছাড়াই গান গাওয়ার সুযোগ পান। কলকাতায় থাকাকালীন তিনি রবীন্দ্র সঙ্গীত চর্চা করতেন এবং সেখানে সুনাম অর্জন করেন। তিনি নিজেকে কলকাতা বেতারের একজন অন্যতম অগ্রণী মুসলমান শিল্পী হিসেবে প্রতিষ্ঠিত করেন। ১৯৫০ সালে তিনি কলকাতা থেকে ঢাকায় ফিরে আসেন এবং স্থায়ীভাবে বসবাস শুরু করেন। ঢাকায় এসেও তিনি সঙ্গীত চর্চা চালিয়ে যান এবং বেতারে সঙ্গীত পরিবেশন করতেন। বেতারের পাশাপাশি তার ভাই ফতেহ লোহানী পরিচালিত *আকাশ আর মাটি* এবং *আসিয়া* চলচ্চিত্রে তিনি প্লেব্যাকও করেন।

## গ্রন্থাবলী
* গার্হস্থ্য্য অর্থনীতি পরিভাষা

## পুরস্কার
* একুশে পদক (১৯৯৯)
* বেগম রোকেয়া পদক (২০০৪)

## মৃত্যু
হুসনা বানু ২০০৬ সালের ৩০ মে মৃত্যুবরণ করেন। ২০০৭ সালের আগস্ট মাসে তার জীবনী নিয়ে একটি স্মারক গ্রন্থ *পথিকৃৎ সাংস্কৃতিক ব্যক্তিত্ব হুসনা বানু বেগম* প্রকাশিত হয়।

## তথ্যসূত্র

## বহিঃসংযোগ

*রকমারি.কম- হুসনা বানু খানম

বিষয়শ্রেণী:১৯২২-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশী লেখিকা
বিষয়শ্রেণী:বাংলাদেশী নারী সঙ্গীতজ্ঞ
বিষয়শ্রেণী:বাংলাদেশী নারী সাংবাদিক
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বেগম রোকেয়া পদক বিজয়ী
বিষয়শ্রেণী:২০শ শতাব্দীর নারী সঙ্গীতজ্ঞ
বিষয়শ্রেণী:বাঙালি লেখক
বিষয়শ্রেণী:একুশে পদক বিজয়ী
বিষয়শ্রেণী:আফগান বংশোদ্ভূত বাংলাদেশী ব্যক্তি
হোসনে আরা শাহেদ

**হোসনে আরা শাহেদ** () হলেন একজন বাংলাদেশী লেখক, কলাম লেখিকা, সম্পাদক, শিক্ষাবিদ। তিনি ঢাকার শেরেবাংলা বালিকা মহাবিদ্যালয়ের প্রাক্তন অধ্যক্ষ ছিলেন।

## শিক্ষা ও কর্মজীবন
হোসনে আরা ঢাকা বিশ্ববিদ্যালয়ের দর্শন বিভাগ থেকে স্নাতকোত্তর সম্পন্ন করেন। পরে ঢাকার শেরেবাংলা বালিকা মহাবিদ্যালয়ে অধ্যাপনা শুরু করেন। শেরেবাংলা বালিকা মহাবিদ্যালয়ের অধ্যক্ষ হিসেবে তিনি কর্মজীবন থেকে অবসর নেন।

## সাহিত্যজীবন
হোসনে আরার লেখার প্রধান বিষয়বস্তু হলো মানুষ, মাতৃভূমি, মাতৃভাষা এবং দারিদ্র পীড়িত মানুষের জীবনযুদ্ধ। ২০১২ সালের বইমেলায় প্রকাশির তার *বাংলাদেশে বাংলাভাষা* গ্রন্থে তিনি মাতৃভাষা হিসেবে বাংলা এবং শুদ্ধ বাংলা চর্চার গুরুত্ব তুলে ধরেছেন। ২০১৬ সালে ফেব্রুয়ারিতে প্রকাশিত *শত পাতা* গ্রন্থে ছোট ছোট অনুভূতির সচেতন উপলব্ধিতে কিছু শিক্ষণীয় বিষয় তুলে ধরেছেন। তার গল্প *সরোজিনীর ছবি* দিল্লী বিশ্ববিদ্যালয়-এর আধুনিক ভারতীয় ভাষা ও সাহিত্য শিক্ষা বিভাগে পড়ানো হয়।

## ব্যক্তিগত জীবন
ব্যক্তিগত জীবনে হোসনে আরা এ. এফ. শাহেদ আলীর সহধর্মিণী। এই দম্পতির দুই ছেলে এবং এক মেয়ে।

## গ্রন্থাবলী
### বই

### সম্পাদিত বই
* *Dhaka University in the Nineties, Unforgettable Dhaka University*, ফেব্রুয়ারি, ২০০৬, প্রকাশক: ঢাকা বিশ্ববিদ্যালয় এ্যালামনাই এ্যাসোসিয়েশন।
* *মুক্তিযুদ্ধের শতগল্প*, ২০০১, প্রকাশক: গ্লোব লাইব্রেরী

### কলাম
* 

## পুরস্কার
*বাংলাদেশ লেখিকা সংঘ পুরস্কার (১৯৯৮)
* ঢাকা বিশ্ববিদ্যালয় দর্শন বিভাগ এ্যালামনাই এ্যাসোসিয়েশন বিশেষ পুরস্কার (২০১২)

## সামাজিক কর্মকাণ্ড
তিনি গণবিশ্ববিদ্যালয়-এর একজন ট্রাস্টি মেম্বার।

## আরও দেখুন
*তাহমিমা আনাম
*মুসলিম লেখক ও কবিদের তালিকা

## তথ্যসূত্র

## বহিঃসংযোগ
*গুগল বুকস-এ হোসনে আরা শাহেদ 

বিষয়শ্রেণী:২১শ শতাব্দীর বাংলাদেশী লেখিকা
বিষয়শ্রেণী:ঢাকার লেখক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী নারী ঔপন্যাসিক
বিষয়শ্রেণী:বাংলাদেশী লেখিকা
বিষয়শ্রেণী:লক্ষ্মীপুর জেলার ব্যক্তি
বিষয়শ্রেণী:১৯৪৩-এ জন্ম
বিষয়শ্রেণী:২০২২-এ মৃত্যু
রাখি বিড়লা

**রাখি বিড়লা** (জন্ম ১৯৮৭) একজন ভারতীয় রাজনীতিক। তিনি আম আদমি পার্টির সদস্য। ২০১৩ সালের দিল্লী বিধানসভার নির্বাচনে রাখি বিড়লা দিল্লীর মংগলপুরী বিধানসভা কেন্দ্র থেকে বিধায়িকা হিসাবে নির্বাচিত হন। রাখি আম আদমী পার্টি থেকে জয় লাভ করা কনিষ্ঠতম বিধায়ক এবং তিনি অরবিন্দ কেজরিওয়ালের নেতৃত্বে গঠিত দিল্লীর মন্ত্রীসভায় নারী ও শিশু, সমাজ কল্যাণ এবং ভাষা দপ্তরের ক্যাবিনেট মন্ত্রী ছিলেন। ১০ জুন ২০১৬ থেকে বিড়লা দিল্লী বিধানসভার ডেপুটি স্পীকার পদে আসীন। দিল্লী বিধানসভার সর্বকনিষ্ঠ ডেপুটি স্পীকার তিনি৷ 

## প্রারম্ভিক জীবন
রাখি বিড়লার জন্ম হয়েছিল দিল্লীতে। তার পিতা ভূপেন্দ্র সিং বিধলান ও মাতা শীলা। তার দশম শ্রেণীর প্রশংসাপত্রে স্কুল কর্মকর্তারা ভুলক্রমে তার পদবী 'বিধলান'এর পরিবর্তে 'বিড়লা' লেখায় তিনি বিড়লা পদবীটিই গ্রহণ করেন।   পিতামাতার চার কন্যা সন্তানের মধ্যে রাখি কনিষ্ঠতম। তিনি গণসংযোগ বিষয়ে স্নাতকোত্তর ডিগ্রীধারী। রাখির পরিবারের পূর্বের চারটি প্রজন্মই সমাজসেবার সাথে জড়িত। তার প্রপিতামহ সমাজসেবক হওয়ার সাথে সাথে তার পিতামহ ভারতবর্ষের স্বাধীনতা আন্দোলনের সংগ্রামী ছিলেন।

## কর্মজীবন
রাজনীতিতে প্রবেশের আগে রাখি একটা ব্যক্তিগত বার্তা টেলিভিশন চ্যানেলের (জৈন টিভি) সাংবাদিক হিসাবে কর্মজীবন আরম্ভ করেছিলেন। কয়েকটি সমাজসেবী সংগঠনের সাথে যৌথভাবে কর্মরত রাখি তার নিজের সম্প্রদায় - বাল্মিকী সম্প্রদায়ের হয়েও কাজ করেন।

### রাজনৈতিক জীবন
২০১৩ সালের দিল্লী বিধানসভার নির্বাচনে রাখি তার প্রতিদ্বন্দ্বী কোটিপতি প্রার্থী রাজ কুমার চৌহান ১০,৫৮৫ টা ভোটের ব্যবধানে পরাস্ত করেন । চৌহান শীলা দীক্ষিত নেতৃত্বাধীন সরকারের গড়কাপ্তানি বিভাগের মন্ত্রী ছিলেন ও ১৯৯৩ সাল থেকে পরপর চারবার ভারতীয় জাতীয় কংগ্রেসের প্রার্থী হিসেবে দিল্লী বিধানসভা থেকে নির্বাচিত হয়েছিলেন। রাখি বিড়লা দিল্লীর ইতিহাসের কনিষ্ঠতম ক্যাবিনেট মন্ত্রী ছিলেন।

২০১৪ লোকসভা নির্বাচনে, তিনি ভারতের অন্যান্য প্রার্থীদের তুলনায় সর্বোচ্চ ভোট পেয়ে বিজেপি প্রার্থীকে পরাজিত করেন। ১০ জুন ২০১৬ থেকে বিড়লা দিল্লী বিধানসভার ডেপুটি স্পীকার পদে আসীন। দিল্লী বিধানসভার সর্বকনিষ্ঠ ডেপুটি স্পীকার তিনি৷

## আসীন পদসমূহ
* দিল্লী বিধানসভার ডেপুটি স্পীকার (১০ জুন ২০১৬ থেকে)
* প্রাক্তন নারী ও শিশু, সমাজ কল্যাণ এবং ভাষা দপ্তরের ক্যাবিনেট মন্ত্রী
* আম আদমি পার্টির জাতীয় এক্সিকিউটিভের সদস্য।

## তথ্যসূত্র

## আরও দেখুন
* দিল্লী সরকার

## বহিঃসংযোগ
*রাখি বিড়লা - মংগলপুরী  

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আম আদমি পার্টির রাজনীতিবিদ
বিষয়শ্রেণী:দিল্লি বিধানসভার নারী সদস্য
বিষয়শ্রেণী:দিল্লির রাজ্য মন্ত্রিপরিষদের মন্ত্রী
বিষয়শ্রেণী:দিল্লি বিধানসভার ডেপুটি স্পিকার
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:ভারতের রাজ্য মন্ত্রিপরিষদের নারী মন্ত্রী
বিষয়শ্রেণী:দিল্লি বিধানসভার সদস্য ২০১৩-২০১৫
বিষয়শ্রেণী:দিল্লি বিধানসভার সদস্য ২০১৫-২০২০
বিষয়শ্রেণী:দিল্লি বিধানসভার সদস্য ২০২০-২০২৫
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:দিল্লির আম আদমি পার্টির বিধায়ক